# Gulhac

Guilhac o probablament Gulhac (Guillac en francés), es una comuna occitana de Bordalés, lingüisticament gascona, administrada per lo departament de Gironda de la region de Novèra Aquitània, ancianament d'Aquitània.

## Geografia
### Perimètre deu territòri

Comunas confrontantas de Gulhac :
| Gresilhac | Luganhac |
| Danhac | Naujan e Postiac |

## Toponimia

Las fòrmas ancianas son Agulac, Agulag (sens data), Agulhac (1079-95), Aguliac (1097), Aguillag (1097), Aguilaco (en latin, 1197), Gulac (1221) e Agulhac (sègle XIII.
Sus la basa d'una atestacion deu sègle XIII, Agulhac, Dauzat e Rostaing, seguits per Jacques Astor, pensan que lo nom ven deu nom d'òme latin Aculius, sigut deu sufixe celtic latinizat -acum. Ernèst Negre, citat per Bénédicte Boyrie-Fénié, postula un nom de persona gallic Agillius, tractat coma *Aguillius, + -acos, solution que refusa Bénédicte Boyrie-Fénié, perqué *Aguillius es pas atestat e que *Agilliacos auré donat Agilhac e Gilhac [Ʒi'ʎak] (e non pas [gi'ʎak], fòrma orala [que seré] constatada. Vaquí perqué causís lo cognomen Aquilius o lo nomen Aquilius, emb lo sufixe -acu(m). La prononciacion actuala supausa una aferèsi (a- a dispareishut).
Observacions :
* las fòrmas Agulac, Agulag, Gulac son sense l palatala (l molhada), perqué los escribas, acostumats au latin, sabèvan pas totjorn representar los fonèmas de las lengas romanicas;
* l'aferèsi es frequenta en occitan e catalan e s'explica per de frasas coma Vau a Agulhac ont la preposicion es confonduda emb la vocala iniciala; en aragonés o en castelhan, coma la preposicion es en dens aqueth cas, l'aferèsi de a- iniciala es pus rara;
* las fòrmas pus ancianas son principalament en agu-, çò que va puslèu dens lo sens de l'interpretacion de Dauzat e Rostaing.
* la prononciacion espontanèa d'un locutor de Gresilhac es [gy'ʎak], corregit en [gyi'ʎak], fòrma ibrida complicada qu'aurè pas poscut subsistir. Èra pas lo prumèir còp qu'aqueth locutor corregít una fòrma versemblablament corrècta per una auta de francizada. La continuïtat emb las fòrmas ancianas sembla assegurada.

## Administracion

Lista deus cònsols successius :
| Periòde | Periòde | Identitat |
| març 2008 | (2026) | Jacky Fromentier |
| març 2001 | 2008 | Michel Villeneuve |
| març 1989 | 2001 | Pierre Barreau |
| | 1989 | |
| Totas las donadas non son pas encara conegudas. |||||
* Avant la refòrma cantonala de 2014, aplicada en 2015, la comuna èra deu canton de Brana; es adara deu canton deus Tuquets de Dordonha.

## Demografia

modificar « persona »  v · d · m 
Evolucion demografica Populacion comunala actuala (2013): 173, totala: 167 :
| 1793 | 1800 | 1806 | 1821 | 1831 | 1836 | 1841 | 1846 | 1851 |
| 303 | 265 | 269 | 234 | 243 | 249 | 245 | 251 | 265 |
| 1856 | 1861 | 1866 | 1872 | 1876 | 1881 | 1886 | 1891 | 1896 |
| 265 | 257 | 247 | 232 | 214 | 199 | 184 | 181 | 211 |
| 1901 | 1906 | 1911 | 1921 | 1926 | 1931 | 1936 | 1946 | 1954 |
| 213 | 208 | 195 | 212 | 211 | 236 | 214 | 212 | 219 |
| 1962 | 1968 | 1975 | 1982 | 1990 | 1999 | 2006 | 2007 | 2008 |
| 195 | 207 | 167 | 154 | 150 | 157 | 179 | 183 | 186 192 |
| 2009 | 2010 |
| 186 192 | 183 190 |
| Fonts ||
| Base Cassini de l'EHESS - Nombre retengut a partir de 1962 : Populacion sens comptes dobles - Sit de l'INSEE Evolucion de la populacion 1962-2008 |||||||||
* En 2019 la populacion èra de 160 abitants e la densitat èra de 52,29 ab/km².

## Nòtas

* ↑ https://gallica.bnf.fr/ark:/12148/bpt6k9616679v/f82.item.zoom p. 70
* 1 2 Bénédicte Boyrie-Fénié, Dictionnaire toponymique des communes, Gironde, ed. CAIRN, Pau, 2008, p. 163
* ↑ Albert Dauzat, Charles Rostaing, Dictionnaire étymologique des Noms de Lieux en France, Librairie Guénégaud,reedicion 1984
* ↑ enquèsta cercle occitan de Liborna Alionòr en 1985, copia sus casseta per JPS
* Portau de Guiana